
**Tedenske novosti 50/2023**

Založbe Mladinska knjiga in Cankarjeve založbe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****­­­­­­­­­­­­­­­­­­­­­­­­­­­­­**IMPERIJ**

*Ryszard Kapuscinski*

*Zbirka: Premiki*

*Prevod: Niko Jež*

**CZ**

ISBN/EAN: 9789610172741

Število strani: 328

Mere (mm): 168 x 248 x 28

Teža (g): 399

Vezava: trda

Redna cena z DDV: 37,99 EUR

Datum izida: 15.12.2023

Prvi prodajni dan: 15.12.2023

Aktualna in pretresljiva reportažna pripoved o imperialni zavesti sovjetskih vladajočih slojev je takoj po izidu leta 1993 postala svetovna uspešnica.

**Po razdejanih ozemljih Sovjetske zveze**

Imperij se začne s pripovedjo Ryszarda Kapuscinskega o sovjetski okupaciji njegovega mesta na vzhodu Poljske leta 1939. Vrhunec doseže petdeset let pozneje z dolgim potovanjem po prostranih ozemljih Sovjetske zveze, ki ga popelje od strašljivih hodnikov Kremlja do zapuščenega gulaga Kolyme, od stavke rudarjev v polarnem krogu do panične vožnje z avtobusom v od vojne razdejanem Kavkazu.

»Rusija je izbljuvala vso to gnusobo, s katero so jo hranili.« - Fjodor Dostojevski

»Kričanje, jok, puške in bajoneti, spačeni obrazi prepotenih in jeznih mornarjev, nekakšen bes, nekakšna groza in nedoumljivost, vse to je bilo tam, pred mostom čez Pino, v svetu, v katerega sem stopil, ko sem imel sedem let.« (odlomek iz knjige)

**O avtorju**

Ryszard Kapuscinski, legendarni poljski novinar, pisec literarnih reportaž, kandidat za Nobelovo nagrado in eden najbolj cenjenih svetovnih poročevalcev, je prepotoval ves svet in njegove reportaže so najbolj slavni opisi drugega in tretjega sveta v 20. stoletju. Poljski mojster reportažne pripovedi je Sovjetsko zvezo prepotoval kot anonimni sopotnik, kot del množice, in v živo opazoval, kako se je mogočni imperij vzhodnoevropske velesile sesuval vse do svojega konca leta 1991. Po zadnjih dogodkih v Ruski federaciji so njegova opažanja spet aktualna.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BREZ NAGOBČNIKA - RADIO ŠTUDENT – ŽE OD 1969**

*Igor Bašin, Marko Doles, Tomaž Zaniuk*

*Zbirka: Kultura*

**MKZ**

ISBN/EAN: 9789610158851

Število strani: 400

Mere (mm): 200 x 253 x 50

Teža (g): 499

Vezava: mehka

Redna cena z DDV: 49,99 EUR

Datum izida: 15.12.2023


Prvi prodajni dan: 15.12.2023

Knjiga z bogatim slikovnim gradivom dokumentira polstoletno zgodovino Radia Študent in ugotavlja, kako se je RŠ spreminjal skozi čas, v čem so njegove posebnosti, kakšen vpliv je imel in ima na kulturno, medijsko in politično krajino Slovenije.

»Radio Študent obstaja že več kot 50 let in je še vedno idejno in konceptualno radijski ali celo medijski unikum ne le v Evropi, temveč v svetu.« – Aida Kurtović

Iz kleti osmega bloka v ljubljanskem Študentskem naselju je začel 9. maja 1969 oddajati Radio Študent, takrat najbrž prvi in edini študentski radio v Evropi, v Jugoslaviji pa prav gotovo. Ustanovila ga je Skupnost študentov s pomočjo ŠOLT-a, ki je izdelal vso potrebno tehnično opremo. V »burnih šestdesetih letih« je postala humanistična inteligenca čedalje bolj glasna in aktivna v svojih zahtevah po družbenih spremembah, istočasno pa je gradila alternativne institucije. Ena od teh je bil Radio Študent (RŠ) kot osrednji alternativni medij pri posredovanju informacij in rock kulture. Več kot petdeset let pozneje je še vedno živ!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JURIJ KOBAL GRE JUTRI DOMOV**

*Manka Kremenšek Križman*

*Zbirka: Izvirno leposlovje*

**CZ**

ISBN/EAN: 9789612826116

Število strani: 248

Mere (mm): 148 x 208 x 23

Teža (g): 358

Vezava: trda

Redna cena z DDV: 29,99 EUR

Datum izida: 15.12.2023

Prvi prodajni dan: 15.12.2023

Jurij Kobal, upokojeni profesor zgodovine, se nekega dne težje bolan in nepremičen prebudi v bolnišnici. Ostali so mu le še spomini: na očeta, ki je med delovanjem v OF končal v Dachauu; na prvo in zadnjo ljubezen, ki jo je dokončno pokopala temačna družinska skrivnost …


**Preplet intimne pripovedi in zgodovine**

Medtem ko Jurij Kobal dela obračun z življenjem, lahko večinoma samo še opazuje, kaj se mu dogaja v sedanjosti: prisluškuje notranjemu delovanju obnemoglega telesa, pogovorom sester in zdravnikov – tisto, kar išče s pogledom okrog in vase, ni neka velika zgodba, ki bi osmislila njegovo življenje, ampak volja do naslednjega diha. Prvoosebna pripoved razkriva neko intimno življenje, ki je prepleteno z zgodovino druge polovice 20. stoletja in, še pomembneje, odkrito odpira temo, ki je pogosto potisnjena na obrobje – vprašanje kvalitete življenja v pozni starosti.

**O avtorici**

Manca Kremenšek Križman (1964) je avtorica knjig za mladino in odrasle. Njena zadnja kratkoprozna zbirka Tujci je bila nominirana za nagrado novo mesto short.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TUSKULUM**

*Denis Škofič*

*Zbirka: Poezija*

**CZ**

ISBN/EAN: 9789612826154

Število strani: 96

Mere (mm): 148 x 208 x 15

Teža (g): 252

Vezava: trda

Redna cena z DDV: 27,99 EUR

Datum izida: 15.12.2023

Prvi prodajni dan: 15.12.2023

Tretja pesniška zbirka Denisa Škofiča je poetična, tematska in »mitološka« nadgradnja njegovih prejšnjih dveh.


Lirski subjekt, umaknjen od središča v svoj »tuskulum« oziroma »mirno in udobno zavetje,« piše – kakor da bi hkrati živel preteklost, sedanjost in prihodnost – predvsem o naravi in živalskem svetu, ki se rad groteskno preliva v človeškega ali pa se konfliktno stika z njim, o ljudeh in njihovem vsakdanu, ki ga prežemajo rituali, družbeni konstrukti, globoke duhovne skrivnosti in erotično doživljanje drugega in sveta. Njegova pisava zajema iz globin knjižnega jezika, preigrava številne metaforične lege in prepleta besedilo s (pop)kulturnimi in literarnimi referencami, tokrat pa pogosteje in bolj celostno zajema tudi iz narečne govorice.

**O avtorju**

Denis Škofič je pesnik, pisatelj in literarni kritik. Avtor dveh samostojnih pesniških zbirk, Sprehajalec ptic (2013) in Seganje (2017), ki je izšla pri Cankarjevi založbi in bila prevedena

v grščino.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**STATISTIKA ZA ZAČETNIKE**

*Slavko Jerič*

*Ilustracije: Izar Lunaček*

*Zbirka: Najst*

**CZ**

ISBN/EAN: 9789612826123

Število strani: 296

Mere (mm): 148 x 208 x 26

Teža (g): 398

Vezava: trda

Redna cena z DDV: 29,99 EUR

Datum izida: 15.12.2023

Prvi prodajni dan: 15.12.2023

Med pandemijo smo bili zasuti s statistikami, s katerimi so mediji in stroka skušali javnosti poročati o tem, kaj se dogaja, pa tudi napovedovati prihodnost.

**Vodič po številkah na oseben način**

Mediji in stroka so domnevali, da bodo javnost o resnosti situacije lahko prepričale »objektivne številke«, pa tudi, da se ta dovolj razume nanje, da ji bodo informacije v tej obliki najbolj jasne. Pa so se ta pričakovanja izpolnila? Statistika je zelo uporabna in zanimiva disciplina, ki je nikakor ni jemati zlahka, zato je avtor sestavil priročnik, namenjen vsem začetnikom, študentom in odraslim, ki bi jo želeli bolje razumeti. Vodič po številkah je napisan osebno, skozi Slavkove zgodbe in anekdote, s pomočjo katerih si bomo lažje predstavljali vse običajne napake, ki jih delamo sestavljavci in bralci statistik.

**O avtorju**

Slavko Jerič (1980) je novinar, matematik, psiholog in avtor podkasta Številke. Leta 2013 mu je Statistično društvo Slovenije podelilo priznanje odličnosti statističnega poročanja v medijih.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RADIOGRAFIJE**

*Bine Debeljak*

*Zbirka: Izvirno leposlovje*

**CZ**

ISBN/EAN: 9789612826161

Število strani: 88

Mere (mm): 148 x 208 x 14

Teža (g): 244

Vezava: trda

Redna cena z DDV: 22,98 EUR

Datum izida: 15.12.2023

Prvi prodajni dan: 15.12.2023

Debeljakove zgodbe so napisane na način, ki ustvarja vtis samostojnih likov, vendar skozi besedni tok razkriva razlagajoči jaz, ki preučuje, kako razkriti brez popolnega razkrinkanja.


**Knjižni prvenec Bineta Debeljaka**

Pisava, ki ustvarja Debeljakove zgodbe, deluje kot nekakšen miselni aparat, ki omogoča distanciranje od dogodka in ga preko distance poskuša razumeti, tudi ko gre za nerazumljivo. Pisavo prežema univerzalistična intenca, da med posamezniki, njihovim delovanjem in občutenjem, ni pretiranih razlik, zaradi igre besed pa imamo občutek, da v zgodbah nastopajo samostojni liki, tudi če lahko besedni tok izkaže, da se pravzaprav vse skriva za razlagajočim jazom, ki ga žene dalje prav vprašanje, kako naj pove ravno dovolj: kako razkrivati, ne da bi razkrinkal in določil.

**O avtorju:**

Bine Debeljak (1996) je diplomiral iz filozofije ter primerjalne književnosti in literarne teorije na Univerzi v Ljubljani. Ureja zapuščino pesnika Aleša Debeljaka in dela kot kinooperater. Po nekaj revijalnih objavah je to njegov prvenec.

**PONATIS**

**NOTRANJI PIR**

**Miha Šalehar**

*Zbirka: Izven – Poljudna za odrasle*

**MKZ**

ISBN/EAN: 9789610169666

Število strani: 224

Mere (mm): 148 x 205 x 19

Teža (g): 355

Vezava: mehka

Redna cena z DDV: 29,99 EUR

Datum izida: 15.12.2023

Miha Šalehar, (bivši) radijec in avtor uspešnic Duh česa in Pustolovec zmote se tokrat loti rekreativnega pijančevanja, ki mu je zapovedan vsak pravi slovenski dedec.

**Prvi si ga je vzel banana-kivi liker**

Od takrat je Mihi skozi svoj prebavni trakt spravil približno 36.400 pollitrskih steklenic piva. Za to je potreboval približno milijon in sto tisoč požirkov. V treh desetletjih in pol se je nabralo približno za deset let dni, ko je bil bodisi pijan ali mačkast. Skoraj tretjina vseh dni. In skoraj vsi konci tedna. Mihi torej ve, o čem piše.

»S prvo eksplozijo C2H5OH v mojih možganih je bilo jasno, da Mihi obožuje spremenjena stanja zavesti. Moj sicer čudoviti možganček, ki ga imam rad, je pač lahka tarča plenilcev take sorte. To je bila ljubezen na prvi požirek.« (odlomek iz knjige)

Zakaj smo tako radi pijani?

Avtor knjižnih uspešnic in dolgoletni radijski voditelj, ki je za ustvarjalno slovo od delovnega petka nekoč celo skoval besedno zvezo »notranji pir«, premišljuje o globoko ukoreninjenem delu slovenske folklore, zapovedanem vsakemu pravemu dedcu – rekreativnem pijančevanju. Zakaj smo tako radi pijani? Zakaj vse pomembne trenutke v življenju zalijemo s kupico rujnega? Kaj se zgodi, ko pivec ugotovi, da ne pije več on piva, temveč pivo njega? In kaj vse, ko si reče: »Dovolj je!«

»Šanki naše domovine so težka psihiatrija, dragi moji. Prostori pogube, kjer praviloma

pet ali šest omamljenih depresivnežev v noč gobezda šaljive dovtipe, da bi prikrili resnico, nikdar pa nihče na šank ne pritakne vprašanja, ki bi druščini pomagalo ugotoviti, zakaj so v resnici tam. Bratje, čemu četrto pivo?« (odlomek iz knjige)

**O avtorju**

Miha Šalehar je diplomiral na Fakulteti za multimedije in je najbolj prepoznaven je kot pronicljiv radijski voditelj na Valu 202, vedno bolj pa je uveljavljen tudi kot knjižni avtor. Svoje refleksije zapisuje v kolumnah in knjigah, ki so v hipu uspešnice. Pri Mladinski knjigi so izšle tri: zbirka kolumn Duh česa, Pustolovec zmote, patetični priročnik za razumevanje priletnega alfa samca in Notranji pir ali kako se prepiti do konca.

**E-KNJIGE**

**KAKO JE UMRL VIVEK OJI**

*Akwaeke Emezi*

*Prevod: Katja Zakrajšek*

*Zbirka: Žepnica*

**MKZ**

ISBN/EAN: 9789610169574

Število strani: 280

Mere (mm): 125 x 188 x 19

Teža (g): 216

Vezava: mehka

Redna cena z DDV: 15,99 EUR

Datum izida: 29.09.2023

Prvi prodajni dan: 29.09.2023

V malem mestu na jugovzhodu Nigerije neko popoldne Vivekova mama na hišnem pragu najde sinovo truplo, zavito v rdečo tkanino. Ob njem ni nobenega sporočila, nobenega pojasnila. Ob izgubi edinega otroka jo obsede želja, da bi odkrila razlog njegove smrti.


**Zgodba o drugačnosti**

Vivek se je še kot otrok zdel drugačen od drugih, se v najstništvu umaknil vase in se ji v zadnjih letih močno odtujil. Zdaj začne pot do njega iskati v okoliščinah njegove smrti, odločena, da bo prišla do dna njegovi skrivnosti. Kdo je bil Vivek? Kako je umrl? Predvsem pa, kako je živel? Kako je umrl Vivek Oji je zgodba o sprejemanju drugačnosti, o pomenu varnega doma in o ceni, ki jo morajo nekateri plačati, če želijo biti to, kar so.

**O avtorju**

Akwaeke Emezi, ki se v svojih delih za odrasle in mladino pogosto posveča temam LGBT, velja za eno najpomembnejših imen sodobne književnosti.

**ZVOČNICE**

**ČASOVNA KAD DOKTORJA PROKTORJA**

*Jo Nesbo*

*Prevod: Marija Zlatnar Moe*

*Branje: Matevž Muller*

*Zbirka: Mladinsko leposlovje*

**MKZ**

ISBN/EAN: 9789610173366

Dolžina posnetka: 06:42:00


Digitalni format, mp3

Redna cena z DDV: 19.99 EUR

Datum izida: 09.12.2023

Doktor Proktor je ekscentrični profesor iz Osla na Norveškem, ki čaka na svoj veliki preboj. Kmalu se spoprijatelji z Bullejem, čudaškim fantom, ki je njegov novi sosed in njegovo prijateljico Lizo. Večine ljudi izumi doktorja Proktorja ne zanimajo, toda Bulle in Liza postaneta obsedena z njegovim najnovejšim izumom, praškom, zaradi katerega uporabnik prdi prdce brez vonja. V knjigi Časovna kad doktorja Proktorja je doktor Proktor v Parizu in išče svojo mladostno ljubezen, življenje na Topniški pa teče dalje. Potem pa Liza in Bulle nekega dne prejmeta nenavadno razglednico. Jasno je, da je doktor Proktor v hudi godlji, in prijatelja mu brez pomisleka priskočita na pomoč, ob tem pa preizkusita enega njegovih najbolj čudovitih izumov, ki ju popelje na popotovanju po času in prostoru. Jo Nesbø je priljubljen norveški pisatelj, glasbenik, tekstopisec in ekonomist. Zaslovel je s serijo romanov o detektivu Harryju Holeju, ki so mu zvezdniški status prinesli najprej v rodni Norveški. Z njimi je bralce in kritike navdušil tudi onstran meja rodne dežele in se uveljavil kot eden najboljših piscev kriminalk na svetu. Tokrat se predstavlja v vlogi pisatelja za otroke s serijo o Doktorju Proktorju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**STEKLENI ZVON**

**Sylvia Plath**

*Prevod: Andrej Blatnik*

*Branje: Maja Kunšič*

*Zbirka: Veliki večni romani*

**MKZ**

ISBN/EAN: 9789610173328

Dolžina posnetka: 8:10:00


Digitalni format, mp3

Redna cena z DDV: 22.98 EUR

Datum izida: 10.12.2023

Esther Greenwood se s podeželja za kratek čas preseli v New York in dobi delo pri ugledni reviji. Vsa bleščava in lepota pa jo počasi slepita in spravljata v obup, zato vedno bolj nezadržno drsi v depresijo. Čeprav z upanjem zre v prihodnost in z grozo ter odporom prenaša elektrošoke, ki naj bi ji pomagali, se stekleni zvon nezadržno spušča čez njen svet v psihiatrični ustanovi … Stekleni zvon ameriške pesnice Sylvie Plath je klasika ameriške literature, ki je poleg osebne stiske v svetu, v katerem se od vsakogar vedno nekaj pričakuje, opozorila na težavno dilemo ženske, razpete med pričakovanjem družine in lastnimi, drugačnimi željami. Sylvia Plath je živela kratek čas, toda njeno ime je z zlatimi črkami vpisano v zgodovino sodobne poezije. Edino prozno delo, v katerem je odtisnjena njena zgodba, ki se je končala s samomorom, je elegantno in na videz preprosto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SPANJE: 50 VAJ ČUJEČNOSTI IN SPROŠČANJA ZA DOBER NOČNI POČITEK**

**Arlene K. Unger**

*Prevod: Barbara Sferra Zych*

*Branje: Strojno*

*Zbirka: Izven - poljudna za odrasle*

**MKZ**

ISBN/EAN: 9789610173311

Dolžina posnetka: 1:50:50


Digitalni format, mp3

Redna cena z DDV: 11,99 EUR

Datum izida: 11.12.2023

Vsi si želimo, da bi ob koncu dneva zlahka zdrsnili v sen in dobro spali, a številnim to ne uspe. Toda ni treba, da je tako! V knjigi so vaje sproščanja in čuječnosti, ki vam bodo pomagale hitro zaspati, ne da bi se ponoči zbujali. Zjutraj boste vstali polni novih moči in pripravljeni na vse, kar bo prinesel dan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIČAKOVANJA**

**Anja Mugerli**

Branje: Aja Kobe

Zbirka: Izven - Izvirno leposlovje

**CZ**

ISBN/EAN: 9789612825935


Dolžina posnetka: 09:06:00

Digitalni format, mp3

Redna cena z DDV: 27,99 EUR

Datum izida: 12.12.2023

V drugem romanu Anje Mugerli spremljamo zgodbo Jane in Primoža, ki si želita otroka, na to, da je že skrajni čas za naraščaj, pa ju ves čas opominja tudi okolica. Njuno pričakovanje se že kmalu izkaže za nič kaj veselo, temveč zelo mučno in boleče. Avtorica v romanu odkrito spregovori o neplodnosti, umetni oploditvi, splavu – temah, ki so danes še vedno tabuizirane. V središču pisanja je ženska, njene družbene vloge, predvsem pa njeno telo, ki je do konca razgaljeno in postavljeno na ogled skupaj z občutki osamljenosti, praznine in krivde. Anja Mugerli (1984) je avtorica romana Spovin (Litera, 2017) ter kratkoproznih zbirk Zeleni fotelj (Litera, 2015) in Čebelja družina (Cankarjeva založba, 2020), za katero je leta 2021 prejela nagrado Evropske unije za književnost.

**PASTIRCI**

**France Bevk**

*Branje: Marjan Bunič*

*Zbirka: Mladinsko leposlovje*

**CZ**

ISBN/EAN: 9789610173960


Dolžina posnetka: 02:30:00

Digitalni format, mp3

Redna cena z DDV: 11,99 EUR

Datum izida: 12.12.2023

Pisatelj France Bevk (1890̶ 1970) je v svojih številnih knjigah brez olepševanja opisoval trdo življenje kmečkih otrok v tolminskih in cerkljanskih vaseh. V Pastircih se prepletajo drobni medosebni spori in veliko zavezništvo med mladimi pastirji. Bevk sam je to povest ocenil za svoje najboljše delo.

**PET PRIJATELJEV: LUČ V SVETILNIKU (12. KNJIGA)**

**Enyd Blyton**

*Prevod: Marjana Samide*

*Branje: Žiga Bunič*

*Zbirka: Pet prijateljev*

**MK**

ISBN/EAN: 9789610173984


Dolžina posnetka: 04:50:00

Digitalni format, mp3

Redna cena z DDV: 15,99 EUR

Datum izida: 12.12.2023

Na cornwalski obali so še žive zgodbe o varljivih očeh, ki so v viharjih zvabljale ladje na čeri. Pet prijateljev na počitnicah jim z zanimanjem prisluhne. Potem pa se svetlobni znaki spet pojavijo. Ali jih v temnih nočeh oddajajo duhovi davno mrtvih plenilcev? Ali pa je razlaga preprostejša? Enid Blyton je ena najbolj priljubljenih otroških avtoric vseh časov. V svetu je bilo prodanih več kot 500 milijonov njenih knjig, prevedene pa so v več tujih jezikov kot dela katerekoli druge otroške avtorice ali avtorja. Enid Blyton je nadvse rada pisala za otroke. Napisala je več kot 600 knjig in na stotine kratkih zgodb. Najbolj priljubljena je serija Pet prijateljev, zelo znani sta tudi zbirki Skrivnih sedem in Nagajivka Nika ter zgodbice o Nodiju.

**ČAROBNO ČREVESJE: VSE, KAR MORATE VEDETI O NAJBOLJ PREZRTEM ORGANU**

**Julia Enders**

*Prevod: Aleš Učakar*

*Branje: Miha Barborič*

*Zbirka: Za zdravo življenje*

**MK**

ISBN/EAN: 9789610173823

Dolžina posnetka: 07:54:30

Digitalni format, mp3

Redna cena z DDV: 15,99 EUR

Datum izida: 12.12.2023

Sijajno napisana in ilustrirana knjiga se ukvarja tudi s kakci in spahovanjem, njeno sporočilo pa je seveda veliko globlje in daleč od smešnega. Naše črevesje je v resnici in po krivem najbolj prezrt organ našega telesa. Avtorica priročnika je mlada zdravnica Giulia Enders, ki znanstveno, a v razumljivem in duhovitem jeziku pojasni ogromno prebavnih pojavov, zapletov in bolezni, od alergij in netoleranc do bruhanja, zaprtosti in neprijetnega zadaha. Razloži vse o antibiotikih, prebiotikih in probiotikih in prinaša nova, prodorna dognanja o povezavi med možgani in črevesjem in ogromno praktičnih nasvetov: na katero stran se uleči, kadar vas tišči v želodcu, kako in kaj jesti ...

**REVIJA**

****

**CICI ZABAVNIK 4**

**Revija za zabavo in ustvarjanje**

Odgovorna urednica: Urška Skvarča

**MKZ**

*Mere (mm): 200 X 245 mm*

*Število strani: 52*

*ISBN/EAN: 3831039273267*

*Datum izida: 15. 12. 2023*

*Cena izvoda v prosti prodaji je 7,06 €. Cena izvoda za individualne naročnike je 6,00 €. Cena izvoda za naročnike v šoli je 5,64 €.*

Cici zabavnik je revija za zabavo in ustvarjanje za otroke od 5. leta naprej. Prinaša zanimive **ugankarske naloge** za urjenje možgančkov, **logične naloge** in **pisane nalepke**.

Z reševanjem igrivih ugankarskih nalog otrok razvija logično mišljenje, prostorske predstave in motorične spretnosti ter krepi pozornost, spomin in vztrajnost, ki so nujni za uspešno učno delo, aktivno izrablja prosti čas, navaja se ustvarjalnega in sproščenega sprejemanja izzivov.

**Prvi članek – logične naloge**

Naslov: Naučimo se logično razmišljati!

Podnaslov: Logične izzive bomo reševali tudi v letu 2024

Avtorica: Urška Skvarča

Osnove logike bi moral poznati prav vsak. To lahko dosežemo z izobraževanjem in navajanjem na logično mišljenje. Prvi korak so lahko prav logične naloge v Cici zabavniku. V Cici zabavniku se veselimo sodelovanja s strokovnjaki iz Zveze za tehnično kulturo Slovenije, ki obvladajo logično razmišljanje. Vsak mesec pripravijo šest nalog, primernih za male reševalke in reševalce ugank in zavozlank v Cici zabavniku.

Z reševanjem logičnih nalog otroci pridobijo osnovne logične pojme, razvijejo sposobnost logičnega mišljenja in natančnega izražanja, usposabljajo se za vztrajno in urejeno delo, uporabljajo logiko v vsakdanjem življenju, pri učenju jezikov, v tehniki, si krepijo samozavest pri odločanju in zagovarjanju svojih stališč, razlikujejo argumentirano utemeljevanje od slabega pojasnjevanja, razvijajo govor (retoriko) in sposobnost medsebojnega komuniciranja, so kritični do neargumentiranih trditev in spoštujejo argumente drugih.

**Drugi članek – vse**

Naslov: Srečno in CICIZABAVNO novo leto!

#### Podnaslov: Tudi v letu 2024 vas bo Cici zabavnik razveseljeval z zabavnimi igrarijami

Avtorica: Urška Skvarča

Še nekaj dni, pa se bomo poslovili od leta 2023, živijo 2024! Naši domovi že dišijo po medenjakih, jelke so praznično okrašene in osvetljene, prvi med tremi dobrimi decembrskimi možmi Miklavž je nekatere otroke že obiskal, drugi z nestrpnostjo pričakujejo Božička ali dedka Mraza.

Tudi Cici zabavnik je poln **prazničnih nalog**. Čakajo vas izpolnjevanke, kvizi, besede v mreži, labirinti, razlike … Nekatere med nalogami so nagradne! V sredini pa vas čakajo **logične naloge**, ki so odlična priprava za tekmovanja v logiki!

V **ustvarjalnici** bomo naredili praznično vizitko, Božička – lonček s pokrovom in se v tečaju risanja naučili narisati zajčka dolgouhca. V **tečaju angleščine** bomo spoznali besede, ki se začnejo na črko g.

V sredini Cici zabavnika pa so pisane **nalepke**, ki jih bomo potrebovali za reševanje nalog z nalepkami in z njimi polepšali zvezke, učbenike, knjige …

S Cici zabavnikom ni nikoli dolgčas!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****

**Revija GEA**

*Odgovorna urednica: Urša Jurak Kuzman*

**MKZ**

ISBN/EAN: 3831022489545

Število strani: 68

Mere (mm): 220 x 275 mm

Datum izida: 6. december 2023

Prvi prodajni dan: 6. december 2023

Cena izvoda v prosti prodaji je 7,35 €. Cena izvoda za individualne naročnike je 6,24 €. Cena izvoda za naročnike v šoli je 5,88 €.

**Vsebina decembrske revije GEA:**

* Podzemna voda je najmanj viden dejavnik okolja, a je eden najvplivnejših.
* Nobelova nagrada za kemijo 2023: Kvantne pike so bile nagrajene po desetletjih uporabe.
* Intervju z dr. Davorinom Tometom: »Pomembno je, da smo tolerantni, ne le drug do drugega, ampak tudi do prostoživečih živali, ki so si svoj življenjski prostor poiskale v naši bližini – vsaka vrsta ima neko vlogo v naravi.«
* Edvard Ravnikar je osrednja osebnost slovenske arhitekture druge polovice dvajsetega stoletja, ki pa ne izstopa samo po kvaliteti in bogastvu svojega arhitekturnega opusa, ampak tudi po svoji intelektualni širini in vplivu.
* Znanstvena fantastika je med žanri na vrhu priljubljenosti. Bralcem in gledalcem daje varen prostor, v katerem lahko raziskujejo nove možnosti, pa tudi družbena in politična vprašanja.
* Caral, prva civilizacija ameriške celine, je druga najstarejša kultura na svetu, takoj za Mezopotamijo.
* Zelo oseben pogled na Berlin
* Frančiškanski samostan Kostanjevica, oaza miru nad Goricama
* Izlet v hribe: na Vetrnik v vzhodnem delu Posavskega hribovja
* Spust Božičkov z Lisce

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MOJ PLANET 4, DECEMBER 2023**

**Odgovorna urednica: Maja Bajželj**

**MKZ**

ISBN/EAN: 9771854288098

Število strani: 60

Mere (mm): 205 x 266

Subvencija JAK: DA NE

Datum izida: 15. 12. 2023

Cena izvoda v prosti prodaji je 7,06 €. Cena izvoda za individualne naročnike je 6,00 €. Cena izvoda za naročnike v šoli je 5,64 €.

Z Mojim planetom vsak mesec bogatimo znanje in skupaj opazujemo in raziskujemo naravo. Kaj prinaša december?

Spoznamo konje nekoč in danes – od delovnih do športnih, od velikanov do mini konjičkov pa vse do čudovitega shetlandskega ponija, ki krasi praznično naslovnico. Izvemo, da živi pri nas kar pet vrst miši in kako modro razmišlja šest planetovcev o decembrskem času ter kakšne želje imajo za novo leto. Spoznamo Alekseia in njegovi činčili, nepogrešljivo božično zvezdo, poljskega zajca in španske dobre može, ki otrokom prinašajo darila. Razgalimo tudi skrivnosti Betlehemske zvezde in vešč, ja, vešč, ki jim tekne – ne boste verjeli – plastika. Kot vedno so tu še čudoviti posterji in fotografija meseca z jeleni, da o priljubljenem dr. Vetku in vrhunskem stripu o Bubi in Stanku ne govorimo. Dodali smo nagradne naloge in kviz.

Želimo vam čarobne praznike in srečno novo leto!

Spremljajte nas tudi na Facebooku.

Naslednja številka izide 15. januarja 2024.